Spillerne fra Aalborg Håndbold har allerede skrevet sig ind i historiebøgerne ved at være blandt de fire bedste hold i Europa og have kvalificeret sig til til finalen i den mest prestigefyldte turneringen for klubhold i hele verden, Final Four Champions League i Köln den 12. til 13. juni. Men inden da skal Aalborg Håndbold lige spille om det danske mesterskab med første kamp i aften klokken 20.30 i Gigantium foran næsten 3000 tilskuere. Modstanderen er Bjerringbro-Silkeborg, som Aalborg Håndbold faktisk har talt til to gange i den her sæson. Travl sommer Der spilles returkamp tirsdag den 8. juni kl. 20.00, og man kommer ikke udenom, at Aalborg Håndbold er favoritter til at genvinde det danske mesterskab. Klubben har den fordel, at en eventuel tredje finalekamp også skal spilles i Gigantium, hvis det ikke lykkedes for spillerne at afgøre det over to kampe. Straks efter anden finalekamp kan både spillere og trænerstab begynde opladningen til næste store opgave at skulle møde, måske verdens bedste klubhold for tiden, nemlig franske Paris Saint Germain. Holdet har blandt andre verdens bedste håndboldspiller Mikkel Hansen på holdet. Og uanset resultatet mod Paris Saint Germain skal Aalborg Håndbold igen i ilden dagen efter, og det bliver enten en kamp om førstepladsen, eller en kamp om tredje- eller fjerdepladsen i Champions League. Se interview med direktør i Aalborg Håndbold Jan Larsen før aftenens første DM-finale mod Bjerringbro-Silkeborg: Og som om det ikke var nok, så venter der Aalborg Håndbold endnu et finalestævne. Den 19. - 20. juni afgøres det nemlig, hvem der skal være danske pokal håndboldmestre, kaldet Santander Cup. Det afvikles i den ikoniske Jyske Bank Boxen i Herning, med plads til 10.000 tilskuere. Hvor mange tilskuere, der får lov til at overvære finalestævnet vil tiden vise. En sensation hvis alle stævner vindes Til Satandander Cup pokalfinalen, skal Aalborg Håndbold lørdag den 19. juni møde GOG fra Fyn, der tørster efter at få revanche. Det var jo netop GOG, som Aalborg Håndbold slog i semifinalen over to kampe om at komme i DM-finalen. Dagen efter spilles finale og bronzekamp, i den anden semifinale mødes Mors- Thy og Skjern Håndbold. Så der venter Aalborg Håndbold en travl juni, og historien kan jo blive fuldendt, hvis det lykkes for Aalborg Håndbold at vinde alle tre store finaler. Det vil være en kæmpe sensation og en præstation af de helt store. Inden denne sæson udtalte en af Aalborg Håndbolds helt store profiler landsholdsspilleren Henrik Mølgaard sådan lidt bramfrit, at man gik efter at vinde Champions League, - Vi går efter at vinde hele lortet, sagde han dengang. Og nu står de der. Om de vinder “hele lortet” får vi svar på søndag den 20. juni.

Referat:
Aalborg Håndbold har nok at se til for tiden med hele tre turneringer i løbet af juni. I aften gælder det DM-guldet, og hvis de vinder det hjem, bliver det tredje gang i træk.